Jeremia 37 — Wagtoring AANLYN BIBLIOTEEK
Galdeërs sal net tydelik wegtrek (1-10)
Jeremia in tronk (11-16)
Sedekia praat met Jeremia (17-21)
Jeremia van brood voorsien (21)
Ook Jojagin en Jegonja genoem.
+2Kn 24:17-19; 1Kr 3:15
+2Kn 24:12; Jer 22:24
+2Kn 25:18, 21; Jer 21:1, 2; 29:25
+Jer 17:5; Klg 4:17; Ese 17:17
Lett. “die huis van die boeie”.
Lett. “die huis van die reënput, in die gewelfde kamers”.
+Jer 21:7; 24:8; 34:21; Ese 12:12, 13
+Jer 14:13; 23:16, 17; 27:14; 28:1, 2; Klg 2:14
+2Kn 25:3; Jer 38:9
Jer. 37:12Kn 24:17-19; 1Kr 3:15
Jer. 37:12Kn 24:12; Jer 22:24
Jer. 37:12Kr 36:10-12
Jer. 37:32Kn 25:18, 21; Jer 21:1, 2; 29:25
Jer. 37:5Ese 17:15
Jer. 37:7Jer 17:5; Klg 4:17; Ese 17:17
Jer. 37:17Jer 21:7; 24:8; 34:21; Ese 12:12, 13
Jer. 37:19Jer 14:13; 23:16, 17; 27:14; 28:1, 2; Klg 2:14
Jer. 37:211Kn 17:6
Jer. 37:212Kn 25:3; Jer 38:9
37 En koning Sedekiʹa,+ die seun van Josiʹa, het begin regeer in die plek van Gonja,*+ die seun van Jojaʹkim, want koning Nebukadneʹsar* van Babilon het hom koning gemaak in die land van Juda.+ 2 Maar hy en sy knegte en die volk van die land het nie na die woorde van Jehovah geluister wat hy deur middel van die profeet Jeremia gesê het nie.
3 En koning Sedekiʹa het Jehuʹgal,+ die seun van Selemʹja, en Sefanʹja,+ die seun van die priester Maäseʹja, na die profeet Jeremia toe gestuur om te sê: “Bid asseblief vir ons tot Jehovah ons God.” 4 Jeremia het vryelik onder die volk rondbeweeg, want hulle het hom nog nie in die tronk gesit nie.+ 5 Intussen het Farao se leërmag uit Egipte vertrek,+ en die Galdeërs wat Jerusalem beleër het, het die berig oor hulle gehoor. Daarom het hulle van Jerusalem af weggetrek.+ 6 Toe het die profeet Jeremia die volgende boodskap van Jehovah ontvang: 7 “Dít is wat Jehovah, die God van Israel, sê: ‘Dít is wat julle vir die koning van Juda moet sê, wat julle na my toe gestuur het om my vir leiding te vra: “Die leërmag van Farao wat julle kom help, sal na hulle land, Egipte, moet teruggaan.+ 8 En die Galdeërs sal terugkom en teen hierdie stad veg en dit inneem en dit met vuur verbrand.”+ 9 Dít is wat Jehovah sê: “Moenie julleself bedrieg deur te sê: ‘Die Galdeërs sal beslis van ons af weggaan’ nie, want hulle sal nie weggaan nie. 10 Selfs al sou julle die hele leërmag van die Galdeërs wat teen julle veg, verslaan, en selfs al bly net hulle gewonde manne oor, sou hulle nog steeds in hulle tente opstaan en hierdie stad met vuur verbrand.”’”+
11 Toe die leërmag van die Galdeërs weens Farao se leërmag van Jerusalem weggetrek het,+ 12 het Jeremia van Jerusalem na die land van Benjamin+ gegaan om sy deel daar onder sy volk te ontvang. 13 Maar toe hy die Benjamin-poort bereik het, het die beampte wat oor die wagte toesig gehou het en wie se naam Jiriʹa was, die seun van Selemʹja, die seun van Hananʹja, die profeet Jeremia gegryp en gesê: “Jy loop oor na die Galdeërs!” 14 Maar Jeremia het gesê: “Dit is nie waar nie! Ek loop nie oor na die Galdeërs nie.” Maar hy het nie na hom geluister nie. Jiriʹa het Jeremia dus in hegtenis geneem en hom na die leiers toe gebring. 15 Die leiers was baie kwaad vir Jeremia,+ en hulle het hom geslaan en hom in die tronk* gesit,+ in die sekretaris Joʹnatan se huis, wat in ’n tronk omskep is. 16 Jeremia is in een van die ondergrondse selle* gesit, en hy het baie dae daar gebly.
17 Toe het koning Sedekiʹa hom laat haal, en die koning het hom in die geheim in sy paleis* ondervra.+ Hy het gevra: “Is daar enige boodskap van Jehovah?” Jeremia het gesê: “Daar is!” en hy het verder gesê: “U sal in die hand van die koning van Babilon gegee word!”+
18 Jeremia het ook vir koning Sedekiʹa gevra: “Watter sonde het ek teen u en teen u knegte en teen hierdie volk gepleeg dat julle my in die tronk gesit het? 19 Waar is julle profete nou wat vir julle geprofeteer en gesê het: ‘Die koning van Babilon sal nie teen julle en teen hierdie land kom nie’?+ 20 Luister nou asseblief, o my heer die koning. Luister asseblief na my versoek om genade. Moet my nie terugstuur na die huis van die sekretaris Joʹnatan+ nie, anders sal ek daar sterf.”+ 21 Toe het koning Sedekiʹa beveel dat Jeremia in die Voorhof van die Wagte+ onder bewaking geplaas word, en daar is daagliks vir hom ’n ronde brood uit die straat van die bakkers gegee,+ totdat al die brood in die stad op was.+ En Jeremia het in die Voorhof van die Wagte gebly.